Heildarafli íslenskra skipa í maímánuði , metinn á föstu verði , var 27,3% meiri en í maí 2012 . Það sem af er árinu hefur aflinn aukist um 1,9% miðað við sama tímabil 2012 . Aflinn var alls 89.674 tonn nú í maí samanborið við 65.488 tonn í maí í fyrra . Botnfisksafli jókst um tæp 5.500 tonn . Þar af var þorskaflinn rúm 18.800 tonn , sem er aukning um tæp 1.600 tonn frá fyrra ári . Ýsuaflinn var aðeins minni í nýliðnum maí en fyrir ári og karfaaflinn svipaður , en lítilsháttar aukning var í afla á ufsa . Afli í uppsjávartegundum í maímánuði var rúm 37.500 tonn , sem er rúmlega 18.000 tonnum meiri afli en í maí 2012 . Aukninguna má rekja til meiri kolmunnaafla en nær engar aðrar uppsjávartegundir voru veiddar í mánuðinum líkt og í maí 2012 .